**Protokol i plan rada Glazbenog odjela pri Osnovnoj školi Marije i Line, SE „Marija i Lina“, Umag - Umago**

**od 18. siječnja do 29. siječnja 2021. godine**

Protokol je izrađen na temelju preporuka za rad umjetničkih škola [www.koronavirus.hr/preporuke-za-rad-umjetnickih-skola/780](http://www.koronavirus.hr/preporuke-za-rad-umjetnickih-skola/780),

temeljem suglasnosti Stožera CZIŽ o modelu rada individualne nastave u Glazbenoj školi od 15. siječnja 2021. godine.

**Organizacija rada s učenicima od 18.1. – 29.1.2021. godine**

Individualna nastava s učenicima održavati će se prema MODELU A – u školi. Svaki drugi oblik nastave nije dozvoljen uživo već se odvija prema MODELU C – na daljinu.

Ukoliko postoji opravdan razlog da nastavnik ili učenik nije u mogućnosti pohađati uživo individualnu nastavu, potrebno je obavijestiti ravnateljicu Škole.

Učenike na ulasku u školu dočekuje predmetni učitelj u dogovoreno vrijeme. Nakon završetka nastave učitelj izvodi učenike do izlaza. Učitelj mjeri učeniku temperaturu prilikom dolaska.

**Individualna nastava instrumenta:**

* Potrebno je osigurati udaljenost od 2 m između učenika i predavača.
* Učenik i učitelj sviraju svaki na svojem instrumentu
* Nakon korištenja glazbene opreme, ista se mora po završetku sata dezinficirati.
* Svaka učionica u kojoj se individualna nastava organizira, imat će dezinficijense i svaki učenik je dužan pri dolasku dezinficirati ruke.
* Preporuča se organizirati što više blok satova te prilagoditi raspored kako bi djeca stigla nakon nastave na daljinu, u školu na sat uživo.
* Preporuča se što češće vjetriti učionice.
* Čišćenje i dezinfekcija prostora i površina obavljat će se prije početka nastave, između nastave te nakon završetka nastave.

**Nastava pjevačkog zbora**

Nastava pjevačkog zbora održavat će se, do daljnjeg, po prilagođenom programu online.

**Nastava orkestra i skupnog muziciranja**

Nastava Orkestra i skupnog muziciranja održavat će se, do daljnjeg, po prilagođenom programu online.

**Održavanje koncerata i drugih javnih nastupa**

Škola će organizirati koncerte, nastupe učenika i ostala događanja poštujuću važeće epidemiološke mjere. Kad god to bude moguće, događanja će se organizirati na otvorenom prostoru, a u zatvorenim prostorima za manji broj posjetitelja uz sve potrebne mjere.

**Zaštitne maske**

* Na individualnoj nastavi instrumenta nose se zaštitne maske.
* Zaštitna maska se nosi u zajedničkim prostorijama škole te hodnicima, pri dolasku u Školu ili boravku u zajedničkoj prostoriji.
* Roditeljima nije dozvoljen ulazak u školu. U iznimnom slučaju roditelj je obvezan najaviti se razredniku ili voditelju škole.

**Evidencijska lista**

Nastava se provodi prema unaprijed utvrđenom rasporedu koje je svaki učitelj dostavio voditelju te pedagoginji. Radi naknadnog lakšeg epidemiološkog praćenja kontakta u slučaju pojave zaraze virusom Covid19, vodi se evidencijska lista.

Svaki učitelj je dužan izmjeriti temperaturu prije dolaska u Školu i ukoliko ima više od 37,2 C dužan je o tome obavijestiti ravnateljicu i javiti se svojem obiteljskom liječniku.

**Imenovanje odgovornih osoba za praćenje i rad u otežanim uvjetima obzirom na situaciju uzrokovanu Covid 19 virusom**

Odgovorne osobe u popisu, dužne su pratiti primjene Protokola u periodu 18.1.-29.1.2021. Potrebno je pravovremeno, racionalno i smireno postupiti po uputama tijekom provođenja mjera prevencije i suzbijanja epidemije Covid 19, te u situaciji sumnje i pojave zaraze koronavirusom.

1. Sanja Zakinja, prof.– ravnateljica

E-pošta: [os-mil@hi.t-com.hr](mailto:os-mil@hi.t-com.hr), 091 441 49 20

1. Vjekoslav Crnobori– voditelj Glazbenog odjela

E-pošta: [vcrnobori@yahoo.it](mailto:vcrnobori@yahoo.it), 095 914 1345

**Postupanje u situaciji sumnje na zarazu Covid-om 19**

* Održati staloženost i smirenost
* Obavijestiti telefonski odgovornu osobu, ravnateljicu, roditelja, obiteljskog liječnika, epidemiologa ZZJZIŽ
* Obavijestiti roditelje o simptomima
* Obavijestiti osnivača
* Obavijestiti nadležnu instituciju i postupiti prema uputama

**Mjere čišćenja prostora – izolacijska soba voditelja**

Za čišćenje prostora potrebno je pripremiti:

* Zaštitne rukavice
* Zaštitne maske
* Zaštitne ogrtače po potrebi
* Zaštitne kape po potrebi
* Krpe / papirnate ručnike za kvake i druge dodirne površine
* Sredstva za čišćenje i dezinficijens
* Radna obuća
* Slijediti upute nadležnog HZZJZ a koje su dane pojedinačno i u prostoriju za tehničko osoblje. Posebno čišćenje prije nastave.  Brisati klavire s lakšim dezinfekcijskim sredstvima koji nisu agresivni kako bi se otklonilo permanentno uništavanje klavijature instrumenta.
* Brinuti da unutar svake učionice i u hodniku budu dezinficijensi. Pojačano čišćenje sanitarnih čvorova i hodnika, i svih površina koje se češće koriste.
* Nositi zaštitne maske na hodnicima na propisan način.
* Pratiti službene objave iz nadležnih državnih institucija i uprave Škole

**Suradnja sa HZZJZ-om i drugim nadležnim institucijama u periodu Covid-19 pandemije**

Sve informacije koje su potrebne za reagiranje u kriznoj situaciji u svezi s Covid-om 19 mogu se dobiti na broj ZZJZIŽ i dežurnog epidemiologa.

U slučaju pojave zaraze ili samoizolacije u drugoj školi, roditelj je dužan obavijestiti upravu Škole kako bi se poduzele sve mjere prevencije i zaštite sudionika u nastavi gdje je bila zaražena osoba u kontaktu.

Glazbeni odjel svakodnevno će pratiti tijek razvoja situacije, držati se svih uputa nadležnih institucija i službi te u skladu s njima postupati.

**Ovaj Protokol kao izvedbeni plan stupa na snagu 18.1.2021. godine i vrijedi do 29.1.2021. godine ili do opoziva, temeljem Odluke ravnateljice Osnovne škole Marije i Line, SE „Marija i Lina“ Umag – Umago.**